Diari Oficial de la Generalitat Valenciana


Sumari del DOGV 6025, del 01-06-2009 (2009/5944)

ORDE de 4 de maig de 2009, de la Conselleria d'Educació, per la qual es convoca una beca per a la realització de pràctiques professionals de formació en suport a la investigació, a exercir en la Secretaria de l'Alt Consell Consultiu en Investigació, Desenrotllament i Innovació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5944


Data del document
:   04-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * assignació per estudis
    * ajuda pública

ORDE de 4 de maig de 2009, de la Conselleria d'Educació, per la qual es convoca una beca per a la realització de pràctiques professionals de formació en suport a la investigació, a exercir en la Secretaria de l'Alt Consell Consultiu en Investigació, Desenrotllament i Innovació. [2009/5944]
La Generalitat, en el marc de la política dirigida a la formació en investigació de jóvens titulats en les àrees de treball d'investigació científica, desenrotllament tecnològic i innovació, convoca la concessió d'una beca.
L'anterior actuació es troba recollida en els objectius i les activitats del Programa 112.50, d'Alt Assessorament en Ciència i Tecnologia, línia T3243000.
En virtut del que s'ha establit en:
1r. La Llei 38/2003, de 17 de novembre, General de Subvencions.
2n. El Reial Decret 887/2006, de 21 de juliol, pel qual s'aprova el Reglament General de Subvencions
3r. L'article 47.11 del Decret Legislatiu de 26 de juny de 1991, pel qual s'aprova el Text refós de la Llei d'Hisenda Pública de la Generalitat Valenciana.
4t. L'article 28 de la Llei 5/1983, de 30 de desembre, del Consell.
5t L'article 4 del Decret 108/1992, de 6 de juliol, del Govern Valencià, pel qual es regula la concessió de beques,
Fent ús de les facultats que em conferix l'article 28.e) de la Llei 5/1983, de 30 de desembre, del Consell, i vista la proposta del director general de Política Científica de data 24 d'abril de 2009, i de conformitat amb esta,
ORDENE
Primer
Convocar concurs públic per a la concessió d'una beca per a la realització per titulat universitari de pràctiques professionals de formació en suport a la investigació, a exercir en la Secretaria Tecnicoadministrativa de la Secretaria de l'Alt Consell Consultiu en Investigació, Desenrotllament i Innovació i aprovar les bases per les quals es regix esta convocatòria, incloses com a annex I de la present orde. L'anterior beca tindrà com a objecte específic donar suport a la realització d'estudis d'investigació sobre l'I+D+i de la Comunitat Valenciana, i li serà aplicable l'excepció prevista en l'article tercer del Decret 108/1992, de 6 de juliol, del Govern Valencià, pel qual es regula la concessió de beques.
Segon
La convocatòria es finançarà a càrrec de la línia pressupostària T3243 i aplicació pressupostaria 10.28.62.401.91.5 del pressupost de la Generalitat, per un import total d'onze mil nou-cents vint-i-cinc euros (11.925,00 euros).
DISPOSICIÓ ADDICIONAL
Única
Es faculta el director general de Política Científica perquè dicte les resolucions necessàries per a l'aplicació, el desenrotllament i la interpretació de la present orde, i es delega en ell la competència per a resoldre la concessió o denegació de les ajudes a què es referix esta convocatòria, l'autorització i la disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.
DISPOSICIÓ FINAL
Única
La present orde produirà efectes l'endemà de la seua publicació en el Diari Oficial de la Comunitat Valenciana.
Contra la present orde, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 4 de maig de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria per la qual es convoca una beca per a la realització de pràctiques professionals de formació en suport a la investigació, a exercir en la Secretaria de l'Alt Consell Consultiu en Investigació, Desenrotllament i Innovació
Primera. Objecte
La beca de la present convocatòria té com a finalitat donar suport a la realització d'estudis d'investigació sobre l'I+D+i de la Comunitat Valenciana, en el marc de les activitats exercides a este efecte per la Secretaria Tècnica de l'Alt Consell Consultiu en Investigació, Desenrotllament i Innovació i sota la direcció tècnica d'esta última.
Segona. Nombre i classes de beques
Es convoca una beca destinada a titulats universitaris que hagen obtingut la titulació requerida entre l'1 de gener de 2002 i la finalització del termini de presentació de sol·licituds per a la present convocatòria, incloent-hi aquells que acrediten el gaudi previ d'una altra beca atorgada per qualsevol òrgan administratiu o organisme dependent de la Generalitat, les universitats, organismes públics d'investigació i instituts tecnològics de la Comunitat Valenciana. Desenrotllaran la seua labor en la Secretaria Tecnicoadministrativa de l'Alt Consell Consultiu en Investigació, Desenrotllament i Innovació.
Tercera. Dotació, duració i pagament de les beques
1. La beca està dotada amb mil cent noranta-dos euros amb cinquanta cèntims (1.192,50 euros) bruts mensuals, amb un màxim total de deu mensualitats durant el transcurs de l'exercici 2009.
2. L'import de la beca s'abonarà a la persona beneficiària per mensualitats, amb la certificació prèvia del secretari de l'Alt Consell Consultiu en Investigació, Desenrotllament i Innovació o del cap administratiu de la Secretaria Tècnica on el becari realitze les pràctiques.
3. El període de gaudi de la beca conclourà com a màxim el 31 de desembre de 2009 i començarà el mes següent al de la data de notificació de la concessió. No obstant això, les beques es podran prorrogar en successius exercicis pressupostaris, fins a completar un període màxim de 24 mesos, sempre que hi haja consignació pressupostària suficient en les corresponents lleis de pressupostos de la Generalitat.
4. La quantia de la beca, en la seua corresponent pròrroga, podrà ser actualitzada amb els límits que assenyale la corresponent llei de pressupostos de la Generalitat.
5. En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional al dit període.
6. El gaudi de la beca serà incompatible amb altres beques, ajudes públiques i activitats laborals, excepte si hi ha una autorització expressa del secretari de l'Alt Consell Consultiu Investigació, Desenrotllament i Innovació, amb l'informe previ de la seua Secretaria Tècnica. L'autorització assenyalada podrà donar lloc a la minoració en la quantia mensual de les beques.
Quarta. Requisits dels aspirants
1. Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya en el moment de sol·licitar la beca i, en tot cas, residir a la Comunitat Valenciana.
2. Els aspirants hauran d'estar en situació d'acreditar, en la data de finalització del termini de presentació d'instàncies, la seua condició de titulat universitari.
Podran optar a la beca els que, reunint les anteriors circumstàncies, hagen obtingut alguna de les següents titulacions superiors: Estadística o Matemàtiques.
Les persones que acrediten una titulació obtinguda en una universitat privada o estrangera hauran de presentar necessàriament l'homologació del títol a Espanya.
Quinta. Mèrits preferents i valoració
1. Mèrits preferents:
· L'expedient acadèmic.
· El coneixement d'idiomes comunitaris: especialment anglés.
· Coneixements amplis de programari sobre fulls de càlcul, bases de dades i interrelació d'estes i tractament de textos.
· Coneixements d'estadística aplicada i d'utilització de programes informàtics aplicats a l'estadística.
· L'experiència en l'exercici de tasques relacionades amb la realització d'estudis sobre investigació, desenrotllament tecnològic i innovació.
La titulació i els mèrits adduïts tindran la valoració següent:
- Expedient acadèmic: fins a 6 punts
- Formació relacionada amb les tasques a realitzar: fins a 2 punts
- Idiomes comunitaris: fins a 2 punts
- Experiència relacionada amb les tasques a exercir, diferent de la necessària per a l'obtenció de les titulacions requerides en esta convocatòria fins a 4 punts.
2. La Comissió Avaluadora que es descriu en la base octava, una vegada efectuada la valoració de les sol·licituds:
a) Convocarà els aspirants amb millor puntuació, amb el límit que considere pertinent, per a la realització d'una entrevista i, si és el cas, una prova pràctica, i es valoraran conjuntament les dos fins a 5 punts que se sumaran als anteriors.
b) El nombre d'aspirants convocats per a la realització de l'entrevista podrà ampliar-se a criteri de la Comissió Avaluadora, una vegada valorada l'entrevista i, si és el cas la prova pràctica realitzada pels inicialment convocats, quan del resultat d'ambdós es desprenga un nombre baix de candidats aptes.
c) Establirà l'ordenació definitiva dels candidats, d'acord amb la suma de les corresponents puntuacions obtingudes pels candidats.
3. Els sol·licitants hauran de complir els requisits i les condicions que s'assenyalen en la present convocatòria al terme del termini de presentació d'instàncies.
4. Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de les sol·licituds.
Sexta. Formalització de sol·licituds
1. Els impresos de sol·licitud estaran a disposició de les persones interessades en el Registre General de la Conselleria d'Educació (Av. Campanar, 32, València).
2. Les sol·licituds es presentaran en el dit registre general o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'adjuntarà la documentació següent:
a) Fotocòpia compulsada del DNI o documentació acreditativa equivalent.
b) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
c) Certificació de l'expedient acadèmic, amb expressió de la nota mitjana corresponent al conjunt de la carrera o de les carreres estudiades, i de la nota i nombre de crèdits corresponents a cada assignatura cursada.
d) Declaració responsable que, en cas d'obtindre la beca, el sol·licitant es compromet a no tindre relació laboral i a no ser beneficiari de cap altra beca mentres persistisca la seua condició de beneficiari de les previstes en la present convocatòria.
e) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de ser beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
f) Declaració responsable relativa al gaudi d'altres beques o suports públics.
g) Adreça electrònica de contacte.
h) Qualssevol altres documents que acrediten la possessió dels mèrits que s'al·leguen. L'absència o la insuficiència de les dites acreditacions suposarà la no-consideració del mèrit específic al·legat.
Sèptima. Termini de presentació de sol·licituds
La beca s'adjudicarà per mitjà de concurrència competitiva entre els aspirants que complisquen els requisits establits en la present convocatòria.
El termini de presentació de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Comunitat Valenciana.
Octava. Selecció
L'òrgan competent per a la instrucció del procediment de concessió de la beca és l'Àrea d'Ordenació Científica i Investigació, que realitzarà d'ofici totes les actuacions que considere necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.
1. Per a l'examen de les sol·licituds de beques es constituirà una comissió avaluadora que estarà formada per:
- El secretari de l'Alt Consell Consultiu Investigació, Desenrotllament i Innovació, o la persona en qui delegue.
- Dos funcionaris de la Secretaria Tecnicoadministrativa de l'Alt Consell Consultiu en Investigació, Desenrotllament i Innovació.
- Un especialista expert en una, almenys, de les titulacions exigides en la convocatòria.
- El secretari general administratiu de la Conselleria d'Educació o la persona en qui delegue, que actuarà com a secretari de la Comissió Avaluadora.
La Comissió Avaluadora adaptarà el seu funcionament al que preveu la present convocatòria i a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Els membres de la Comissió podran ser assessorats pel personal tècnic o professional que es considere necessari, que podrà assistir-hi amb veu però sense vot.
3. Finalitzat el termini de presentació de sol·licituds, la Comissió formalitzarà en un termini no superior a vint dies el procés de selecció.
L'òrgan instructor, a la vista de l'expedient i de l'informe de la comissió qualificadora, elevarà la corresponent proposta de concessió de les beques al director general de Política Científica, en la qual inclourà el beneficiari de la beca i una borsa de reserva per al cas que es produïsca alguna renúncia o abandó.
4. El director general de Política Científica es reserva la facultat de deixar deserta l'adjudicació de la beca convocada en el supòsit que no hi haja cap aspirant amb mèrits suficients per a l'adjudicació.
Novena. Concessió
1. El director general de Política Científica i a proposta de l'òrgan instructor resoldrà per delegació l'adjudicació de la beca en el termini màxim de dos mesos a partir de l'endemà de la publicació de la present convocatòria en el Diari Oficial de la Comunitat Valenciana. La dita resolució contindrà el beneficiari de la beca i la llista de reserva.
2. Transcorregut el dit termini sense que haja recaigut una resolució expressa, es considerarà desestimada la concessió de la beca en els termes que preveu l'article 44 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
3. La resolució de concessió es notificarà a l'interessat d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, indicant la data d'incorporació i la documentació que s'haurà d'aportar prèviament. Formarà part de la dita documentació la certificació o l'acreditació fefaent del que disposa l'apartat 2, e) de la base sexta, així com el model d'instància de manteniment de tercers. A l'efecte de publicitat, la resolució s'inserirà, a més, en el Diari Oficial de la Comunitat Valenciana, complint els requisits establits en l'article 18 de la Llei 38/2003, de 17 de novembre, General de Subvencions.
La condició de becari no genera cap relació laboral ni administrativa amb la Generalitat.
Deu. Obligacions, tutoria i incidències
1. Obligacions
Són obligacions de la persona beneficiària les que estipula l'article 14 de la Llei 38/ 2003, de 17 de novembre, General de Subvencions, l'incompliment de les quals donarà lloc a deixar sense efecte la resolució de concessió de la beca i, si és el cas, al seu reintegrament, amb exigència de l'interés de demora.
A més, el becari o la becària estarà obligat/ada a:
a) Incorporar-se a la Secretaria Tècnica de l'Alt Consell Consultiu Investigació, Desenrotllament i Innovació en la data que se li indique, entenent que si no s'incorpora es considerarà que renuncia a la beca.
b) El gaudi d'una beca a l'empara d'esta convocatòria és incompatible amb qualsevol altra beca o ajuda finançada amb fons públics o privats espanyols o comunitaris i amb sous o salaris de qualsevol naturalesa, excepte el que disposa l'apartat 6 de la base tercera.
c) Dedicar-se eficaçment a la realització de les tasques que li siguen encomanades.
d) De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa que siga procedent d'acord amb la normativa de funció pública.
2. Tutoria
La Secretaria Tecnicoadministrativa de l'Alt Consell Consultiu en Investigació, Desenrotllament i Innovació ordenarà les activitats i establirà la dedicació dels becaris, segons els criteris dels seus servicis i mitjans.
Finalitzat el gaudi de la beca, i amb l'informe previ d'assistència, aprofitament i aptitud del cap administratiu de la Secretaria Tecnicoadministrativa de l'Alt Consell, Consultiu en Investigació, Desenrotllament i Innovació s'estendrà el certificat corresponent.
A l'efecte del que establix l'article 17.3.i) de la Llei 38/ 2003, de 17 de novembre, General de Subvencions, i en el termini de cinc dies hàbils una vegada finalitzada la beca, el beneficiari d'esta haurà d'acreditar, davant de la Conselleria d'Educació, la realització de l'activitat per mitjà de la presentació del certificat del cap administratiu de la Secretaria Tecnicoadministrativa de l'Alt Consell i d'una memòria detallada de les activitats de formació realitzades.
3. Incidències
3.1. El director general de Política Científica resoldrà per delegació les incidències que es produïsquen durant el període de gaudi de la beca a proposta del responsable de la Secretaria Tècnica de l'Alt Consell Consultiu en Investigació, Desenrotllament i Innovació, i quedarà sense efecte la concessió de la beca, després de l'audiència a l'interessat, en els casos següents:
a) Incompliment de les seues obligacions.
b) No realitzar l'activitat que va motivar la concessió.
c) Deixar de complir els requisits exigits en la present convocatòria.
d) Obtenció de la beca falsejant les condicions requerides o ocultant aquelles que ho hagueren impedit. En este cas, el beneficiari haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.
3.2. Les renúncies hauran de ser comunicades al director general de Política Científica en el termini de quinze dies previs a la data en què hagen de produir-se i produiran efecte des de la data de la baixa efectiva.
3.3. El director general de Política Científica, mitjançant una resolució, i a proposta del responsable de la Secretaria Tècnica de l'Alt Consell Consultiu en Investigació, Desenrotllament i Innovació, cobrirà les vacants que puguen produir-se com a conseqüència de renúncies que deixen vacant el gaudi d'una beca, i farà ús per a això de la borsa de reserva que resulte del procediment de selecció prèviament efectuat i en l'orde establit en esta.
3.4. El període de gaudi de la beca, en casos de substitució, serà l'establit en la resolució inicial de concessió, i es podrà prorrogar en els successius exercicis pressupostaris fins a completar un període màxim de 24 mesos, sumats els dels successius beneficiaris d'esta.
Onzena. Pròrrogues
El director general de Política Científica resoldrà les pròrrogues anuals de les beques i ajudes concedides a l'empara de la present orde, que estaran condicionades al compliment de tots els requisits exigits en esta convocatòria i a l'existència de crèdit adequat i suficient en el corresponent exercici pressupostari.
Dotzena
La present convocatòria, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels Projectes de la Generalitat dirigits a establir, concedir o modificar ajudes públiques (DOCV núm. 5596, 11.09.2007) està exempta de notificació a la Comissió en la mesura que no afecta els intercanvis comercials entre els estats membres.